 Xildhibaan Axmed Maxamed Diiriye Nac-nac, oo wareysi gaar ah siiyey Wargeyska Geeska Afrika ayaa sidoo kale ka hadlay Dugsiga Turkiga Ex Xalane, oo dayrkiisu dhimasho iyo dhaawac ku keenay dad rayid ah, waxaanu ugu baaqay in Turkigu iska bixiyo magtii dadkaas, isaga oo arintan ka hadlayana wuxuu yidhi Waa wax cad oo aan qarsoonayn in aanu marnaba Turkigu daacad ka ahayn wada hadalada Somaliland iyo Somaliya, mar walba wuxuu u janjeedha oo uu si cad u taageera Somaliya, Turkigu wuxuu inoo haysta maamul goboleed ka tirsan Somaliya, malaa wuxuu ina moodaya sida jabhada PKK ee la dagalaanta, waxaan se u sheegaya in aanu Somaliland ku khaldoomin ee Somaliland tahay dal madax banaan oo wax walba qabsaday. 